Tulela Cottage | LekkeSlaap
Tulela Cottage is 'n selfsorgtuinkothuis op 'n veilige landgoed in Witrivier, Mpumalanga. Die kothuis is apart van die hoofhuis en bied pragtige uitsigte op die Legogote-berg en die plaas.
Die tweeslaapkamerkothuis bied slaapplek vir 4 gaste en beskik oor 1 badkamer. Elke slaapkamer het 'n dubbelbed en die badkamer is met 'n stort-oor-bad ingerig.
Die kombuis is goed toegerus met 'n stoof, oond, yskas-vrieskas, koffiemasjien, ketel, broodrooster en 'n platskerm-TV met volledige DStv-kanale. Buite is daar 'n klein dekarea met sitplek.
Die eenheid word Maandae tot Vrydae skoongemaak. Honde word toegelaat mits dit vooraf gereël is. Verder is daar 'n sandput en 'n trampolien vir die kinders.
Tulela Cottage is net 30 km vanaf die Krugerwildtuin en ander Groot 5-reservate, en dit is naby 2 wêreldklas gholfbane: Leopards Creek en Witrivier Buiteklub. Verder is daar ook verskeie nabygeleë restaurante. Dit is ideaal as 'n vakansiebestemming of vir sakereisigers in die omgewing.